Il-Malta International Arts Festival wasal fi tmiemu din is-sena wara iżjed minn ġimagħtejn ta’ attivitajiet artistiċi, kulturali u mużikali. Il-Festival se jagħlaq għada b’kunċert fil-Belt tal-grupp Daniż, Aquasonic, grupp li jdoqq u jkanta taħt l-ilma. Aquasonic, grupp ta’ ħames mużiċisti u kantanti mid-Danimarka, se jagħti kunċert kompletament differenti mis-soltu fl-għeluq tal-Malta International Arts Festival. Dan għaliex dawn il-mużiċisti jdoqqu u jkantaw taħt l-ilma. Tkellimna mad-direttur artistiku u wkoll mad-direttur innovattiv tal-Aquasonic li qalu li ilhom jaħdmu fuq dan il-proġett tnax-il sena u bdew jagħtu kunċerti minn tliet snin ilu. ”Some of the instruments we created are based on old ideas like the string instrument we have here that has a wheel that touches the string. The other one is a glass instrument where I play on glass balls, it’s called a crystallophone. It’s a sound that is recognisable for all people because we all had our first nine months in our mother’s womb and was surrounded by water. So the first sounds we heard was actually through this water filter.” Id-direttur ta’ Festivals Malta, Annabelle Stivala, qalet li din hi l-ewwel darba li f’Malta se jsir kunċert bħal dan. ”Però huwa uniku fid-dinja għaliex hawnhekk se naraw ħames mużiċisti li se jkunu totalment taħt l-ilma.” Il-Ministru għall-Kultura Owen Bonnici qal li għal darb oħra l-Malta International Arts Festival kien suċċess. ”Illum ħa reputazzjoni importanti ħafna mad-dinja kollha fejn anke t-turisti li jiġu Malta f’dan il-perjodu jafu li hawn prodotti kulturali tal-aqwa livell.” Il-Ministru Bonnici qal li jinsab kburi li f’dan il-festival intlaħaq bilanċ bejn attivitajiet popolari li jattiraw in-nies għal gosti kulturali ta’ oħrajn li għalkemm huma inqas popolari huma ta’ valur artistiku.